da da da da en da da cs da en da da da da da da da da da da da da da da da da da da da da da sv da lt da ro en da da da da da da nl cs da en da da en da da nb da da da da da en da da da gu da nb
Fit.dk - Genvejen til den sunde livsstil
Løbetræning er en af de mest udbredte motionsformer blandt mænd og kvinder i hele verden. Hvor ofte man løber og hvor meget man løber, kan selvfølgelig variere, men glæden ved løb er ikke til at tage fejl af. Hvad årsagen til løbeturene er kan være forskellige, men fælles for alle er løbere er at de elsker den energi som også kaldes for “runners high”.
Men hvordan holder man sin løbetræning ved lige uden at miste motivationen?
Løbetræning i opstartsfasen; Vælg en motiverende app
Generelt gør det sig gældende at løbeapps kan virke motiverende for løberen. At følge sin udvikling og sætte sig ambitiøse mål, giver en følelse af ansvar, og overholder man ikke målsætningerne, så skuffer man både sig selv og statistikken.
Skal man i gang med at løbe, og kommer man helt fra begynderniveau, så kan det være en god idé at vælge apps såsom Couch-to-5k, som er designet til nybegynderen. Her er målet de 5 kilometer, og hele opsætningen er tilrettelagt, så den matcher nybegynderens behov, ønsker og kompetencer.
En anden slags app til nybegynderen kunne være den lidt humoristiske Zombies, Run!. Denne app er en blanding mellem et spil og en træningsdagbog, hvor du som løber er en del af historien som foregår i et zombie-univers. Undervejs på din løbetur vil du høre zombierne nærme sig, og så skal du sætte farten op og komme hurtigere afsted. Er man til online spil og har man en god fantasi, så kan denne app være en god løsning til begynderen.
Også en trænet løber skal holde gejsten oppe
Mange mennesker har løbetrænet i årevis og løbeturen er således blevet en integreret del af hverdagen. I den forbindelse handler det om at holde løbet som en vane, som man kan komme til at savne, hvis man ikke har mulighed for at holde den ved lige.
Støder man alligevel ind i en periode, hvor vejret er dårligt eller de typiske løberuter er blevet en smule ensformige, så kan man måske give sig selv nogle timer på løbebåndet. At løbe indendørs er noget man kan gøre i alle måneder, og det kan være et godt afbræk fra det udendørs løb.
Når man har brugt løbebåndet i en passende periode, så vil man uden tvivl savne løbeturen i det fri. Find derfor appen frem igen, sæt dig nogle nye mål og udforsk eventuelt alternative løberuter.
Brug en app til at konkurrere imod dine venner
At gøre træning til en konkurrence kan også være særdeles motiverende. Nogle mennesker løbetræner som et led i forberedelserne til et konkurrencepræget løb. Dette kunne eksempelvis være maraton, triatlon eller 100-meter løb. De professionelle løberes motivation og viljestyrke kan fungere som inspiration til den almene løber. Overvej i den forbindelse at konkurrere imod dine venner, kollegaer eller familiemedlemmer, når det kommer til løbetræningen.
Ved hjælp af apps såsom Endomondo eller RunKeeper kan andre se hvilke distancer du har tilbagelagt og på hvor lang tid. På den måde kan du gøre løbet til en motiverende konkurrence, som gør det nemmere for dig at komme op af sofaen.
Sammenlign dine statistikker med dine venners, og sæt nye, ambitiøse mål for din træning med en løbeapp. Ved at finde dit indre konkurrencemenneske frem vil du uden tvivl opnå bedre og mere tilfredsstillende resultater, som vil holde din løbetræning i gang.
Hvilken løbeapp der passer bedst til dine behov, afhænger både af det device du vil bruge, hvilken slags løbetræning du foretrækker og hvilke præferencer du har indenfor grafik, features og opsætning. Undersøg derfor hvad markedet har at tilbyde før du vælger den første og den bedste løbeapp.
Skriv en kommentar Annuller svar
Din e-mailadresse vil ikke blive publiceret. Krævede felter er markeret med *
Hjælp dig selv og andre til et sundere liv
5 grunde til at du skal købe New Balance løbesko
Sådan får du mest ud af din nattesøvn, når du træner
Mælk er et skud sundhed – direkte i kaffen
5 tips til at gå dig i form
Copyright © 2022 Fit.dk
Administrer samtykke til cookies
Vi bruger cookies til at optimere vores websted og vores service. Læs mere
Functional Functional Altid aktiv
Den tekniske lagring eller adgang er strengt nødvendig med det legitime formål at muliggøre brugen af en specifik tjeneste, som abonnenten eller brugeren udtrykkeligt har anmodet om, eller udelukkende med det formål at overføre en kommunikation via et elektronisk kommunikationsnet.
Den tekniske lagring eller adgang er nødvendig for det legitime formål at lagre præferencer, som abonnenten eller brugeren ikke har anmodet om.
Den tekniske lagring eller adgang, der udelukkende anvendes til statistiske formål. Den tekniske lagring eller adgang, der udelukkende anvendes til anonyme statistiske formål. Uden en stævning, frivillig overholdelse fra din internetudbyders side eller yderligere optegnelser fra en tredjepart kan oplysninger, der er gemt eller hentet til dette formål alene, normalt ikke bruges til at identificere dig.
Den tekniske lagring eller adgang er nødvendig for at oprette brugerprofiler med henblik på at sende reklamer eller for at spore brugeren på et websted eller på tværs af flere websteder med henblik på lignende markedsføringsformål.
Vælg muligheder Manage services Vælg forhandler Læs mere om disse formål
Accept cookies Afvis Se præferencer Gem præferencer Se præferencer